Det frarådes av og til å bruke hurtigkoblinger sammen med skivebremser på grunn av at de gir større krav om at akselfestet skal motstå bremsekrefter fra navet. Hurtigkoblinger og åpne gaffelender brukt sammen med skivebremser kan føre til at akslingen trekkes av gaffelen, hvilket vil føre til krasj. På sykler med skivebremser har det derfor blitt vanlig med gafler som har gjennomgående hull i stedet for åpne gaffelender.